
 DR.31.3.2005 

 
 

52 

Tuan Yang di-Pertua, saya juga ingin menyentuh sedikit tajuk berkenaan dengan 
masalah pekebun-pekebun kecil kita di negara ini.  Kita dapati juga perbezaan yang ketara 
dari segi paras pendapatan di antara penduduk luar bandar dengan bandar.  Perkara ini 
telah disentuh oleh Baginda di mana baginda menyatakan bahawa sektor pertanian bertaraf 
kecil tidak diketepikan demi menjaga keseimbangan antara penduduk luar bandar dan 
bandar.   

Seperti mana yang kita sedar kebanyakan pendapatan penduduk-penduduk luar 
bandar berhasil daripada kegiatan pertanian yang diusahakan secara kecil-kecilan dan 
diamalkan secara tradisional.  Mereka ini menghadapi masalah pencemaran termasuk 
kedudukan yang jauh di pedalaman iaitu remoteness dengan izin, masalah pengangkutan, 
kekurangan bahan-bahan input dan juga harga tinggi, benih yang tidak berkualiti, harga 
pengeluaran pertanian yang rendah, masalah pemasaran dan banyak masalah yang lain 
lagi. 

Ini bererti bahawa mereka ini terperangkap dalam satu keadaan di mana jika 
kerajaan tidak membantu mereka, mereka ini tidak akan keluar dari golongan pendapatan 
rendah sama sekali.  Kemiskinan di luar bandar mungkin akan terus berkekalan. 

Tuan Yang di-Pertua, sebahagian daripada mereka ini adalah penduduk-penduduk 
yang tinggal jauh di pedalaman negeri Sarawak dan mungkin juga di negeri Sabah.  Di 
kawasan saya di Baram pula mereka ini adalah penduduk-penduduk masyarakat Orang Ulu 
termasuk kaum Penan, Kenyah, Saban, Kelabit, Kayan, Bisaya dan juga sebahagian 
masyarakat Iban.  Mereka ini bergantung sangat kepada penanaman padi bukit mengikut 
sistem sitting cultivation.  Sistem amalan pertanian yang bukan sahaja out dated dengan 
izin tetapi langsung tidak menghasilkan pendapatan yang lumayan. 

Tuan Yang di-Pertua, saya khuatir bahawa mereka ini akan terpinggir di arus 
pembangunan jika kerajaan tidak mencari jalan alternatif yang lebih sesuai untuk membantu 
mereka.  Oleh sebab itu, saya minta supaya kerajaan membuat suatu kajian yang lebih 
mendalam tentang hal ini supaya penduduk-penduduk di sana boleh dibantu menerusi 
kaedah-kaedah tertentu yang boleh membawa kebaikan dan kesejahteraan untuk mereka.  
Dengan ucapan demikian, saya mohon menyokong.  Sekian, terima kasih. 

Timbalan Yang di-Pertua [Datuk Dr. Yusof bin Yacob]:  Maran. 

3.24 ptg. 

Tuan Haji Ismail bin Haji Abd. Muttalib [Maran]:  Terima kasih Tuan Yang di-
Pertua.  Bismillahir Rahmanir Rahim. Assalamualaikum Warahmatullahi Wabarakatuh dan 
selamat petang.  Tuan Yang di-Pertua, terima kasih kerana memberi peluang kepada saya 
untuk turut serta memberi peluang kepada saya untuk turut serta membahaskan usul 
menjunjung kasih di atas Titah Ucapan Seri Paduka Baginda Yang di-Pertuan Agong 
semasa merasmikan Istiadat Pembukaan Penggal Kedua Majlis Parlimen Kesebelas pada 
21 Mac yang lalu.   

Tuan Yang di-Pertua, syabas dan tahniah dan junjung kasih ke bawah Duli Tuanku 
kerana dalam Titah Ucapan Baginda telah menyentuh pelbagai aspek dalam kehidupan 
masyarakat dan rakyat jelata dari peringkat desa, luar bandar sehinggalah ke peringkat 
bandar dan antarabangsa.  Ke bawah Duli Tuanku juga secara khusus telah menyentuh 
dan melahirkan simpati kepada mangsa-mangsa bencana ombak besar Tsunami yang 
melanda negara kita dan beberapa negara jiran baru-baru ini.  Alhamdulillah kita sekali lagi 
selamat daripada apa-apa malapetaka dalam peristiwa gempa bumi pada 29 Mac yang lalu.  
Kita ucapkan takziah kepada mangsa yang disahkan terbunuh di Pulau Nias dan beberapa 
pulau di utara Sumatera dan mereka yang terlibat. 

Tuan Yang di-Pertua, di atas tanggungjawab sebagai ketua negara, ke bawah Duli 
Tuanku juga telah menyentuh soal-soal kecemerlangan kerajaan dan membangunkan 
negara dan mampu mewujudkan kestabilan negara serta meletakkan tahap pencapaian 
ekonomi pada kadar 7% pada tahun 2004.  Idea dan pendekatan baru dalam pembangunan 
negara seperti Islam hadhari juga menjadi satu tajuk yang mendapat pujian ke bawah Duli 
Tuanku.   



52. Tuan Yang di-Pertua, saya juga ingin menyentuh sedikit tajuk berkenaan dengan masalah pekebun-pekebun kecil kita di negara ini. Kita dapati juga perbezaan yang ketara dari segi paras pendapatan di antara penduduk luar bandar dengan bandar. Perkara ini telah disentuh oleh Baginda di mana baginda menyatakan bahawa sektor pertanian bertaraf kecil tidak diketepikan demi menjaga keseimbangan antara penduduk luar bandar dan bandar. Seperti mana yang kita sedar kebanyakan pendapatan penduduk-penduduk luar bandar berhasil daripada kegiatan pertanian yang diusahakan secara kecil-kecilan dan diamalkan secara tradisional. Mereka ini menghadapi masalah pencemaran termasuk kedudukan yang jauh di pedalaman iaitu remoteness dengan izin, masalah pengangkutan, kekurangan bahan-bahan input dan juga harga tinggi, benih yang tidak berkualiti, harga pengeluaran pertanian yang rendah, masalah pemasaran dan banyak masalah yang lain lagi. Ini bererti bahawa mereka ini terperangkap dalam satu keadaan di mana jika kerajaan tidak membantu mereka, mereka ini tidak akan keluar dari golongan pendapatan rendah sama sekali. Kemiskinan di luar bandar mungkin akan terus berkekalan. Tuan Yang di-Pertua, sebahagian daripada mereka ini adalah penduduk-penduduk yang tinggal jauh di pedalaman negeri Sarawak dan mungkin juga di negeri Sabah. Di kawasan saya di Baram pula mereka ini adalah penduduk-penduduk masyarakat Orang Ulu termasuk kaum Penan, Kenyah, Saban, Kelabit, Kayan, Bisaya dan juga sebahagian masyarakat Iban. Mereka ini bergantung sangat kepada penanaman padi bukit mengikut sistem sitting cultivation. Sistem amalan pertanian yang bukan sahaja out dated dengan izin tetapi langsung tidak menghasilkan pendapatan yang lumayan. Tuan Yang di-Pertua, saya khuatir bahawa mereka ini akan terpinggir di arus pembangunan jika kerajaan tidak mencari jalan alternatif yang lebih sesuai untuk membantu mereka. Oleh sebab itu, saya minta supaya kerajaan membuat suatu kajian yang lebih mendalam tentang hal ini supaya penduduk-penduduk di sana boleh dibantu menerusi kaedah-kaedah tertentu yang boleh membawa kebaikan dan kesejahteraan untuk mereka. Dengan ucapan demikian, saya mohon menyokong. Sekian, terima kasih. Timbalan Yang di-Pertua [Datuk Dr. Yusof bin Yacob]: Maran. 3.24 ptg. Tuan Haji Ismail bin Haji Abd. Muttalib [Maran]: Terima kasih Tuan Yang di- Pertua. Bismillahir Rahmanir Rahim. Assalamualaikum Warahmatullahi Wabarakatuh dan selamat petang. Tuan Yang di-Pertua, terima kasih kerana memberi peluang kepada saya untuk turut serta memberi peluang kepada saya untuk turut serta membahaskan usul menjunjung kasih di atas Titah Ucapan Seri Paduka Baginda Yang di-Pertuan Agong semasa merasmikan Istiadat Pembukaan Penggal Kedua Majlis Parlimen Kesebelas pada 21 Mac yang lalu. Tuan Yang di-Pertua, syabas dan tahniah dan junjung kasih ke bawah Duli Tuanku kerana dalam Titah Ucapan Baginda telah menyentuh pelbagai aspek dalam kehidupan masyarakat dan rakyat jelata dari peringkat desa, luar bandar sehinggalah ke peringkat bandar dan antarabangsa. Ke bawah Duli Tuanku juga secara khusus telah menyentuh dan melahirkan simpati kepada mangsa-mangsa bencana ombak besar Tsunami yang melanda negara kita dan beberapa negara jiran baru-baru ini. Alhamdulillah kita sekali lagi selamat daripada apa-apa malapetaka dalam peristiwa gempa bumi pada 29 Mac yang lalu. Kita ucapkan takziah kepada mangsa yang disahkan terbunuh di Pulau Nias dan beberapa pulau di utara Sumatera dan mereka yang terlibat. Tuan Yang di-Pertua, di atas tanggungjawab sebagai ketua negara, ke bawah Duli Tuanku juga telah menyentuh soal-soal kecemerlangan kerajaan dan membangunkan negara dan mampu mewujudkan kestabilan negara serta meletakkan tahap pencapaian ekonomi pada kadar 7% pada tahun 2004. Idea dan pendekatan baru dalam pembangunan negara seperti Islam hadhari juga menjadi satu tajuk yang mendapat pujian ke bawah Duli Tuanku.